آمریکا ساوونما باخانی لوید آستین ۲۰ اؤلکه‌نین اوکراینایا یئنی سلاح یاردیمی ائد‌جکلرینی آچیقلادیغینی بیلدیردی.
لوید آستین و آمریکا باش قرارگاه رئیسی ژنرال مارک میلی، ۴۷ اؤلکه‌ حربی و ساوونما مقاملاری ایله اوکراینا ساوونما تماس قروپو توپلانتیسینا قاتیلدی.
ایکی مقام، سانال اورتامدا ائدیلن گؤروشمه‌دن سونرا مطبوعات کنفرانسی تشکیل ائتدی.
آستین، بو توپلانتییا اتریش، بوسنی و هرزگووین، کوزووا، کلمبیا و ایرلندین ده قاتیلدیغینی بیلدیردی.
اوکراینایا وئریله‌جک دستک قونوسوندا قاتیلیمچی اؤلکه‌لرین عزمینه توخونان آستین،
"اوکراینایا علاوه یاردیملا باغلی چوخ سئویندیریجی بیلدیریملر ده اولدو. ۲۰ اؤلکه اوکراینایا یئنی سلاح یاردیمی ائد‌جکلرینی آچیقلادی. بیر چوخ اؤلکه‌ چوخ احتیاج اولان توپ مرمیسی، ساحل ساوونما سیستملری، تانکلار و دیگر زره‌لی آراجلار باغیشلاییر" دئدی.
آستین، اوکراینانین ساحللرینی قوروماسی اوچون بو اؤلکه‌یه هارپون موشکلری و بوراخیلیش قورغولارینی وئره‌جگینی اعلان دانمارکا و اوکراینا اوردوسونو تانک، راکت و هلیکوپتر وئرمه تعهدو ائدن چکیایا تشکور ائتدی.
آمریکالی باخان، توپلانتیدا نروژ، یونانیستان، لهستان و ایتالیانین دا اوکراینایا یئنی توپ سیستملری و مهمات وئره‌جگینی آچیقلادیغینی بیلدیردی.
